Geografia Brasovului

1. Pozitionare :

Judeţul Braşov este aşezat în centrul României, având o suprafaţă de 5363 kmp, respectiv 2,2% din suprafaţa ţării.

Judeţul Braşov se învecinează cu 8 judeţe:

• Argeş - la sud-est, pe o distanţă de 72 km,

• Dâmboviţa - la sud, pe o distanţă de 15 km,

• Prahova - la sud-est, pe o distanţă de 73 km,

• Buzău - în extremitatea sud-estică, pe o distanţă de 2 km,

• Covasna - la est, pe o distanţă de 144 km,

• Harghita - la nord, pe o distanţă de 35 km,

• Mureş - la nord-vest, pe o distanţă de 28 km,

• Sibiu - la vest, pe o distanţă de 88km.

Judeţul Braşov este intersectat de paralela 46º latitudine nordică ce trece prin localităţile Jibert şi Ormeniş. Meridianul de 25º longitudine estică străbate judeţul prin municipiul Făgăraş.

1. Relief :

Sub aspect fizico-geografic, judeţul Braşov se află la joncţiunea a trei mari unităţi naturale: Carpaţii Orientali, Carpaţii Meridionali şi Podişul Transilvaniei.

Graniţele dinspre sud ale judeţului urmează curba celor mai înalţi munţi din Carpaţi: Bucegi, Ciucaş şi Făgăraş, unde sunt situate lacurile glaciale Urlea şi Podragul. Relieful coboară gradual spre nord printr-o arie de dealuri alpine până la platoul Bârsa, ca în cele din urmă, dincolo de râul Olt, să crească din nou spre marginea de sud a platoului transilvănean.

În total, relieful muntos ocupă circa 40% din suprafaţa judeţului, iar cel depresionar şi deluros circa 60%.

**Munti** :

* **Munţii Făgăraşului** **2544 m**
* **Munţii Piatra Craiului** **2238 m** (*Acestia fiind cei mai grandioşi munţi calcaroşi din România*)
* **Masivul Leaota 2134 m**
* **Munţii Bucegi 2505 m**
* **Munţii Bârsei 1843 m**
* **Munţii Codlei**
* **Munţii Perşani**

1. **Rezervaţii naturale**

Judeţul Braşov deţine 26 de arii protejate, un numar impresionant de monumente ale naturii, plante care aparţin unui număr de 82 de specii şi numeroase specii de animale ocrotite.

Există două parcuri naţionale în munţii Bucegi şi munţii Piatra Craiului.

* Rezervaţia din munţii Bucegi cuprinde **Abruptul Bucsoiului**, **Valea Gaura** şi **Valea Mălăiesti** unde sunt protejate capra neagră, râsul, cocoşul de munte şi specii floristice rare. Tot în Bucegi se găsesc monumentele naturale **Babele** şi **Sfinxul**.
* Munţii Piatra Craiului sunt protejaţi în întregime, adăpostind circa 40% din speciile endemice (specie care trăieşte numai într-un anumit teritoriu) din România. Aici se găsesc garofiţa Pietrei Craiului - specie unicat mondial, macul galben, floarea de colţ.

Pe lângă aceste două mari parcuri naţionale există şi alte rezervaţii:

* Pădurea cu narcise de la Dumbrava Vadului
* Pădurea Bogăţii
* muntele Tâmpa
* Bazaltele de la Racoş şi multe altele

1. **Climă**

Judeţul Braşov se încadrează (zonal) în climatul temperat, iar regional la tranziţia dintre climatul continental vest-european, de nuanţă oceanică şi cel excesiv-continental, din est. Astfel, putem spune că este un climat de tip continental-moderat, dominat de circulaţia atmosferică din nord-vest.

Temperatura medie multianuală a aerului este de 7,6ºC, temperatura maximă absolută fiind de 37ºC în luna august.

1. **Hidrografie**

În alcătuirea resurselor de apă ale judeţului Braşov intră pe de o parte apele subterane – freatice şi de adâncime – pe de altă parte, apele de suprafaţă, reprezentate de reţeaua de râuri care străbate teritoriul judeţului şi de lacurile naturale şi artificiale.

Întreg teritoriul judeţului se încadrează în bazinul hidrografic de ordin superior al Oltului care străbate judeţul pe o distanţă de apromaximativ 210km de la confluenţa cu Râul Negru până la confluenţa cu râul Ucea.