Arhitectura Brașovului

[](https://ro.wikipedia.org/wiki/Fi%C8%99ier:CasaSfatuluiBv.jpg)

**Casa Sfatului din Brașov** (în [germană](https://ro.wikipedia.org/wiki/Limba_german%C4%83) *Kronstädter Altes Rathaus*), un important monument de [arhitectură](https://ro.wikipedia.org/wiki/Arhitectur%C4%83) din municipiul [Brașov](https://ro.wikipedia.org/wiki/Bra%C8%99ov), a fost inițial doar un [turn](https://ro.wikipedia.org/wiki/Turn) de supraveghere, ale cărui baze se aflau pe cele ale actualului turn.

În [23 decembrie](https://ro.wikipedia.org/wiki/23_decembrie) [1420](https://ro.wikipedia.org/wiki/1420) se încheie un acord între Adunarea Districtului [Țării Bârsei](https://ro.wikipedia.org/wiki/%C8%9Aara_B%C3%A2rsei) și Breasla Blănarilor privind construirea Casei Sfatului. În acest document se menționează că reprezentanții Breslei Blănarilor brașoveni au îngăduit celor nouă comune ale „Provinciei Țara Bârsei” să-și construiască deasupra bolții de vânzare a breslei o cameră pentru „acordarea dreptății” și pentru ședințele magistratului. Totuși, din cauza [invaziei](https://ro.wikipedia.org/wiki/Invazie) [turcești](https://ro.wikipedia.org/wiki/Turci) din [1421](https://ro.wikipedia.org/wiki/1421), a distrugerii în mare parte a orașului, precum și a arestării magistratului orașului, acest proiect va fi amânat.

Clădirea s-a transformat în Primărie pe măsură ce orașul s-a dezvoltat. Astfel, următoarea mențiune despre Casa Sfatului din Brașov apare în [1503](https://ro.wikipedia.org/wiki/1503), ea fiind menționată sub numele de „Praetorium”.

Construcția a cunoscut de-a lungul anilor multe modificări, multe dintre ele fiind datorate distrugerilor provocate de evenimente naturale:

* [5 iulie](https://ro.wikipedia.org/wiki/5_iulie) [1608](https://ro.wikipedia.org/wiki/1608) – un [trăznet](https://ro.wikipedia.org/wiki/Tr%C4%83znet" \o "Trăznet) lovește turnul Casei Sfatului; incendiul nu a putut fi stins decât după ce s-a turnat în foc [vin](https://ro.wikipedia.org/wiki/Vin), [oțet](https://ro.wikipedia.org/wiki/Acid_acetic) și [lapte](https://ro.wikipedia.org/wiki/Lapte);
* [17 iunie](https://ro.wikipedia.org/wiki/17_iunie) [1662](https://ro.wikipedia.org/wiki/1662) – un [cutremur](https://ro.wikipedia.org/wiki/Cutremur) afectează puternic Casa Sfatului; turnul avea să se prăbușească în proporție de două treimi;
* [24 iulie](https://ro.wikipedia.org/wiki/24_iulie) [1682](https://ro.wikipedia.org/wiki/1682) – o [furtună](https://ro.wikipedia.org/wiki/Furtun%C4%83) puternică lovește din nou „turnul trompetiștilor” (numit așa pentru că un trompetist anunța trecerea fiecărei ore);
* [21 aprilie](https://ro.wikipedia.org/wiki/21_aprilie) [1689](https://ro.wikipedia.org/wiki/1689) – marele incendiu (provocat de forțele habsburgice care asediau orașul) distruge o mare parte din clădire. După aproape un secol, în anul [1780](https://ro.wikipedia.org/wiki/1780), se încheie lucrările de reconstrucție a Casei Sfatului, în stil[baroc](https://ro.wikipedia.org/wiki/Baroc), aproximativ în forma pe care o cunoaștem astăzi. Tot atunci, pe [loggia](https://ro.wikipedia.org/w/index.php?title=Loggie&action=edit&redlink=1) din față, a fost adăugată [stema Brașovului](https://ro.wikipedia.org/wiki/Bra%C8%99ov#Stema_.C8.99i_steagul_municipiului).[[1]](https://ro.wikipedia.org/wiki/Casa_Sfatului_din_Bra%C8%99ov#cite_note-1)

Administrația orașului se mută din aceasta clădire în anul [1876](https://ro.wikipedia.org/wiki/1876), într-o clădire nouă situată la intersecția străzilor Republicii și Mihail Sadoveanu.

La începutul [secolului XX](https://ro.wikipedia.org/wiki/Secolul_XX), Casa Sfatului urma să fie demolată și înlocuită cu o clădire administrativă modernă. Acest lucru a fost evitat doar datorită unei puternice campanii de presă pentru menținerea vechiului monument istoric. Ultima modificare arhitecturală a Casei Sfatului a avut loc în anii [1909](https://ro.wikipedia.org/wiki/1909)-[1910](https://ro.wikipedia.org/wiki/1910), când acoperișul baroc a fost înlocuit de actualul acoperiș piramidal, cu țigle colorate. Din [1950](https://ro.wikipedia.org/wiki/1950) clădirea găzduiește [Muzeul Județean de Istorie](https://ro.wikipedia.org/wiki/Muzeul_Jude%C8%9Bean_de_Istorie_din_Bra%C8%99ov).

[](https://ro.wikipedia.org/wiki/Fi%C8%99ier:BisericaNeagradinPtaSfatului.jpg)

Biserica Neagră de astăzi se înalță pe locul unei biserici romanice mai vechi din secolul al XIII-lea, distrusă în [marea invazie tătară](https://ro.wikipedia.org/wiki/Marea_invazie_t%C4%83tar%C4%83) din[1241](https://ro.wikipedia.org/wiki/1241). Construcția actuală a început în anul 1383, când Brașovul se afla într-o perioadă de dezvoltare culturală și economică puternică, fiind cel mai însemnat oraș comercial și industrial la granița [Transilvaniei](https://ro.wikipedia.org/wiki/Transilvania) cu [Țara Românească](https://ro.wikipedia.org/wiki/%C8%9Aara_Rom%C3%A2neasc%C4%83). Invazia turcilor din 1421 a întrerupt lucrările de construcție a bisericii, orașul fiind nevoit să se concentreze asupra fortificațiilor, dar au fost continuate mai târziu după un plan mult simplificat. Din cauza unui cutremur de proporții în 1471, turnul sudic nu a fost construit până la înălțimea intenționată. Anul 1477 poate fi considerat anul încheierii lucrărilor de construcție a bisericii, în 1499 se menționează o orgă nouă, iar mai târziu s-au mai efectuat lucrări la turn prin care i s-au adăugat un ceas și clopote în 1514. Biserica, inițial [romano-catolică](https://ro.wikipedia.org/wiki/Biserica_Romano-Catolic%C4%83) a primit hramul [Sfânta Maria](https://ro.wikipedia.org/wiki/Sf%C3%A2nta_Maria) (*Marienkirche*), fapt dovedit și astăzi de fresca Mariei, aflată în hala porții sudice.

La jumătatea secolului al XVI-lea, [reforma protestantă](https://ro.wikipedia.org/wiki/Reforma_protestant%C4%83) a pătruns în Transilvania și s-a răspândit în mare parte datorită umanistului și pedagogului [Johannes Honterus](https://ro.wikipedia.org/wiki/Johannes_Honterus) (1498-1549). În 1542 s-a celebrat prima slujbă evanghelică-luterană în Biserica Neagră, iar în timpul aceleiași mișcări s-au îndepărtat și altarele secundare.

De-a lungul secolelor XVI-XVII biserica a fost afectată de multe cutremure astfel încât, la jumătatea secolului al XVII-lea, a fost nevoie de lucrări de restaurare. Marele incendiu din 21 aprilie 1689 a cuprins și biserica parohială, distrugând acoperișul și mobilierul din interior. De atunci, ruina înnegrită de fum s-a numit Biserica Neagră. Apoi au început lucrări de renovare extinse care au conferit interiorului un aspect baroc. Tot în această perioadă s-au construit și galeriile pentru ca biserica să poată face față numărului tot mai mare de enoriași care luau parte la slujbe. Lucrările au fost încheiate în 1722, odată cu noua inaugurare Grav avariată după incendiu, Biserica Neagră a fost refăcută cu ajutorul unor meșteri veniți din orașul [hanseatic](https://ro.wikipedia.org/wiki/Liga_Hanseatic%C4%83) [Danzig](https://ro.wikipedia.org/wiki/Danzig" \o "Danzig), pentru că meșterii locali nu mai știau să închidă bolți de dimensiuni atât de mari. Noile bolți, însă, sunt în stil [baroc](https://ro.wikipedia.org/wiki/Baroc), nu gotic. Planul utilizat de către arhitecți a fost acela de bazilică cu trei nave, egale ca înălțime, înscriindu-se în tipul de biserici–hală preferate în secolele XV-XVI în spațiul german, de unde proveneau de altfel unii dintre arhitecți și meșteri.

Între anii 1836 și 1839, firma berlineză [Buchholz](https://ro.wikipedia.org/w/index.php?title=Buchholz&action=edit&redlink=1" \o "Buchholz — pagină inexistentă) înalță pe galeria vestică o orgă nouă de dimesiuni mari (aproximativ 4000 de tuburi, 4 manuale cu câte 56 de taste și un pedalier cu 27 de taste, 76 de registre și dispune de 63 de registre sonore). A fost inaugurată la 17 aprilie 1839, organist fiind chiar [Carl August Buchholz](https://ro.wikipedia.org/w/index.php?title=Carl_August_Buchholz&action=edit&redlink=1) care a prezentat improvizații și cantate ale compozitorilor [Friedrich Schneider](https://ro.wikipedia.org/w/index.php?title=Friedrich_Schneider&action=edit&redlink=1) și [Johann Lucas Hedwig](https://ro.wikipedia.org/w/index.php?title=Johann_Lucas_Hedwig&action=edit&redlink=1). Orga a fost restaurată de [Carl Hesse](https://ro.wikipedia.org/w/index.php?title=Carl_Hesse&action=edit&redlink=1) și dispune de un manual și pedalier și 8 registre. Restaurarea a durat 4 ani: 1997 - 2001. Atunci toate cele 3993 de tuburi (cel mai mare având o înălțime de circa 13 metri) au fost demontate și restaurate. Orga se încadrează în categoria orgilor baroce și a supraviețuit perioada de la construcțit pînă în prezent aproape neschimbată.

Între 1865 și 1866, firma vieneză [Schönthaler](https://ro.wikipedia.org/w/index.php?title=Sch%C3%B6nthaler&action=edit&redlink=1" \o "Schönthaler — pagină inexistentă) ridică altarul neogotic după planurile inginerului din localitate, Peter Bartesch, și realizează stranele din cor. În anul 1898, statuia lui Honterus se amplasează în fața turnului sudic, în amintirea reformatorului transilvănean.

După Primul Război Mondial, galeria pentru orgă a fost extinsă și s-a consolidat bolta corului. Mai târziu au fost refăcute și fialele contraforturilor din cor.

[](https://ro.wikipedia.org/wiki/Fi%C8%99ier:EcaterinaBv.jpg)

**Poarta Ecaterinei** (în [germană](https://ro.wikipedia.org/wiki/Limba_german%C4%83) *Katharinentor*) a fost construită, pentru a facilita accesul șcheienilor în [Brașov](https://ro.wikipedia.org/wiki/Bra%C8%99ov), la mijlocul laturii dintre[Bastionul Țesătorilor](https://ro.wikipedia.org/wiki/Bastionul_%C8%9Aes%C4%83torilor_din_Bra%C8%99ov) și cel al [Fierarilor](https://ro.wikipedia.org/wiki/Bastionul_Fierarilor_din_Bra%C8%99ov), pe locul unei vechi porți din veacul al XIV-lea sau al XV-lea, distrusă de inundația din [24 august](https://ro.wikipedia.org/wiki/24_august)[1526](https://ro.wikipedia.org/wiki/1526), cât și în urma năvălirilor turcești. Aceasta se întindea de la actualul Corp S al Universității „Transilvania”, unde era moara porții, până dincolo de actuala [Poartă Șchei](https://ro.wikipedia.org/wiki/Poarta_%C8%98chei_din_Bra%C8%99ov). Fiind situată la capătul străzii Caterinei - care la rândul ei a preluat numele de la [mănăstirea de călugărițe ce fusese acolo](https://ro.wikipedia.org/wiki/Capela_Sf%C3%A2nta_Ecaterina_din_Bra%C8%99ov) - poarta a primit denumirea de Ecaterina. În [1559](https://ro.wikipedia.org/wiki/1559) a fost ridicat și turnul porții, care se vede și astăzi. De formă pătrată, pe trei nivele, construcția are în partea superioară patru turnulețe ce simbolizau „Jus Gladii”, un privilegiu medieval care dădea conducătorilor brașoveni dreptul de a aplica pedeapsa supremă. Bolta turnului e pictată în stilul Renașterii, iar arhitectura acestuia este unică în lume, făcând din el o prețioasă bijuterie artistică. Documentele menționează că pentru fiecare din cele opt guri de tragere ale turnului fuseseră aduse [bombarde](https://ro.wikipedia.org/wiki/Bombard%C4%83) de la [Praga](https://ro.wikipedia.org/wiki/Praga). Turnul Porții - astăzi mare parte în pământ - a suferit stricăciuni importante din cauza cutremurelor și incendiilor din [1689](https://ro.wikipedia.org/wiki/1689) și [1738](https://ro.wikipedia.org/wiki/1738). Nemairăspunzând cerințelor negustorimii române din Șchei, poarta (cu excepția turnului) a fost dărâmată în [1827](https://ro.wikipedia.org/wiki/1827), un an mai târziu construindu-se actuala [Poartă Șchei](https://ro.wikipedia.org/wiki/Poarta_%C8%98chei_din_Bra%C8%99ov).

Astăzi, turnul porții renovat adăpostește expoziții periodice de artă și istorie.

[Arhitectura](https://ro.wikipedia.org/wiki/Arhitectur%C4%83) [brașoveană](https://ro.wikipedia.org/wiki/Bra%C8%99ov), este specifică, fiecare casă avându-și pitorescul ei. Ridicarea construcțiilor s-a făcut, de-a lungul timpului, conform unor principii urbanistice bine stabilite, impuse de condițiile geografice ale Brașovului. Astfel, casele din Cetate se sprijină una pe alta, pe când cele din cartierele exterioare sunt mai răsfirate.

Cu greu se mai pot întâlni astăzi clădiri vechi, datând de secole. Acestea au de regulă un singur etaj, pereții exteriori sunt lipsiți de ornamente, iar ferestrele sunt mici, comparativ cu standardele actuale. Exceptând [Biserica Sf. Bartolomeu](https://ro.wikipedia.org/wiki/Biserica_Sf._Bartolomeu_din_Bra%C8%99ov) ([secolul XIII](https://ro.wikipedia.org/wiki/Secolul_XIII)), [Biserica Neagră](https://ro.wikipedia.org/wiki/Biserica_Neagr%C4%83)([secolul XIV](https://ro.wikipedia.org/wiki/Secolul_XIV) cu excepția boltei și a acoperișului) și [fortificațiile](https://ro.wikipedia.org/wiki/Fortifica%C8%9Biile_Bra%C8%99ovului) ([secolul XV](https://ro.wikipedia.org/wiki/Secolul_XV)), se pot aminti Casa Jekelius, Biblioteca Honterus și Grânarul orașului, toate datând din [secolul XVI](https://ro.wikipedia.org/wiki/Secolul_XVI).

În [*Cetate*](https://ro.wikipedia.org/wiki/Cetatea_(cartier)), construcțiile au fost ridicate conform unui plan urbanistic bine stabilit, impus de condițiile geografice în care se afla orașul. Aici, ca și în celelalte cartiere [săsești](https://ro.wikipedia.org/wiki/Sa%C8%99i), casele „se sprijină una pe alta”, fiind lipite între ele. Cele mai vechi case păstrate până astăzi prezintă bolte cu arcuri frânte, specifice stilului [gotic](https://ro.wikipedia.org/wiki/Gotic), ori curbate, caracteristice perioadei de trecere către [Renaștere](https://ro.wikipedia.org/wiki/Rena%C8%99tere). Cea mai mare parte a construcțiilor din Cetate au fost afectate de marele incendiu din [21 aprilie](https://ro.wikipedia.org/wiki/21_aprilie) [1689](https://ro.wikipedia.org/wiki/1689), provocat de către armatele [austriece](https://ro.wikipedia.org/wiki/Imperiul_Habsburgic) aflate în retragere. După incendiu, ornamentele fațadelor sunt realizate potrivit [barocului](https://ro.wikipedia.org/wiki/Baroc) târziu, [rococoului](https://ro.wikipedia.org/wiki/Rococo" \o "Rococo) [vienez](https://ro.wikipedia.org/wiki/Viena) și [clasicismului](https://ro.wikipedia.org/wiki/Clasicism). Cu toate acestea, multe dintre vechile elemente renascentiste au fost scoase din locurile lor inițiale și mutate, ori depozitate, în interiorul clădirii. Multe astfel de ornamente, cu inscripții, pot fi întâlnite la Muzeul Țării Bârsei, aflat în [Bastionul Țesătorilor](https://ro.wikipedia.org/w/index.php?title=Bastionul_%C8%9Aes%C4%83torilor_din_Brasov&action=edit&redlink=1), sau în [lapidariul](https://ro.wikipedia.org/wiki/Lapidariu) din [Biserica Neagră](https://ro.wikipedia.org/wiki/Biserica_Neagr%C4%83). De asemenea, [secolul XIX](https://ro.wikipedia.org/wiki/Secolul_XIX) a adus o serie de prefaceri ale [fațadelor](https://ro.wikipedia.org/wiki/Fa%C8%9Bad%C4%83), precum și apariția a noi clădiri în locul celor vechi, care erau dărâmate. Predomină acum [Art Nouveau](https://ro.wikipedia.org/wiki/Art_Nouveau" \o "Art Nouveau)-ul, [neorenașterea](https://ro.wikipedia.org/w/index.php?title=Neorena%C8%99tere&action=edit&redlink=1" \o "Neorenaștere — pagină inexistentă), [neobarocul](https://ro.wikipedia.org/w/index.php?title=Neobaroc&action=edit&redlink=1) și plastica [eclectică](https://ro.wikipedia.org/w/index.php?title=Ecletism&action=edit&redlink=1). Iată câteva monumente reprezentative:

* [Casa Sfatului](https://ro.wikipedia.org/wiki/Casa_Sfatului) ([1420](https://ro.wikipedia.org/wiki/1420) – [secolul XVIII](https://ro.wikipedia.org/wiki/Secolul_XVIII), cu schimbarea acoperișului baroc în [1910](https://ro.wikipedia.org/wiki/1910)): gotic, renascentist, baroc
* [Biserica Neagră](https://ro.wikipedia.org/wiki/Biserica_Neagr%C4%83) ([1377](https://ro.wikipedia.org/wiki/1377) – [1477](https://ro.wikipedia.org/wiki/1477); [secolul XVIII](https://ro.wikipedia.org/wiki/Secolul_XVIII)): gotic flamboyant, baroc
* [Casa Negustorilor](https://ro.wikipedia.org/wiki/Casa_Negustorilor_din_Bra%C8%99ov) ([1539](https://ro.wikipedia.org/wiki/1539) – [1545](https://ro.wikipedia.org/wiki/1545)): ridicată inițial în stil renascentist, din care se mai păstrează doar stema orașului și blazonul familiei Hirscher. A suferit transformări esențiale în anii [1840](https://ro.wikipedia.org/wiki/1840)–[1842](https://ro.wikipedia.org/wiki/1842), [1857](https://ro.wikipedia.org/wiki/1857). Aspectul inițial se datorează restaurărilor din [anii '60](https://ro.wikipedia.org/wiki/Anii_1960).
* [Biserica Romano-Catolică Sfinții Petru și Paul](https://ro.wikipedia.org/wiki/Biserica_Romano-Catolic%C4%83_Sf._Petru_%C8%99i_Pavel_din_Bra%C8%99ov) ([1776](https://ro.wikipedia.org/wiki/1776)–[1782](https://ro.wikipedia.org/wiki/1782)), pe locul unei biserici gotice din [secolul al XIV-lea](https://ro.wikipedia.org/wiki/Secolul_al_XIV-lea) (probabil a mănăstirii dominicane), reconstruită în sec. al XVIII-lea în stil baroc.
* [Biserica Sfântul Ioan](https://ro.wikipedia.org/wiki/Biserica_Sf%C3%A2ntul_Ioan_din_Bra%C8%99ov), a călugărilor [franciscani](https://ro.wikipedia.org/wiki/Franciscani) ([secolul al XV-lea](https://ro.wikipedia.org/wiki/Secolul_al_XV-lea); cu transformări la începutul sec. al XVIII-lea): gotic, baroc
* [Poarta Ecaterinei](https://ro.wikipedia.org/wiki/Poarta_Ecaterinei_din_Bra%C8%99ov) ([1559](https://ro.wikipedia.org/wiki/1559)) Poarta Șchei ([1827](https://ro.wikipedia.org/wiki/1827)): clasic și neoclasic
* [Reduta](https://ro.wikipedia.org/w/index.php?title=Reduta_din_Bra%C8%99ov&action=edit&redlink=1) ([1893](https://ro.wikipedia.org/wiki/1893)): neobaroc
* [Sinagoga](https://ro.wikipedia.org/wiki/Sinagoga_din_Bra%C8%99ov) ([1901](https://ro.wikipedia.org/wiki/1901)): stilul spaniol, cu elemente gotice și romanice
* [Sinagoga Ortodoxă](https://ro.wikipedia.org/wiki/Sinagoga_Ortodox%C4%83_din_Bra%C8%99ov)
* [Vila Kertsch](https://ro.wikipedia.org/w/index.php?title=Vila_Kertsch_din_Bra%C8%99ov&action=edit&redlink=1)
* [Casa Baiulescu](https://ro.wikipedia.org/w/index.php?title=Casa_Baiulescu_din_Bra%C8%99ov&action=edit&redlink=1)
* [Muzeul de artă](https://ro.wikipedia.org/wiki/Muzeul_de_Art%C4%83_din_Bra%C8%99ov)

În *[Șchei](https://ro.wikipedia.org/wiki/%C8%98chei" \o "Șchei)*, casele păstrează, pe lângă plastica în [stucatură](https://ro.wikipedia.org/wiki/Stucatur%C4%83), de factură barocă, porțile tradiționale din lemn, cu elemente de feronerie specifică, produsă de lăcătușii brașoveni (de remarcat ciocanele de bătut în poartă, în formă de șarpe). Unele dintre ele, o dată cu achiziționarea de către [domnii](https://ro.wikipedia.org/wiki/Domnitor) din [Țara Românească](https://ro.wikipedia.org/wiki/%C8%9Aara_Rom%C3%A2neasc%C4%83) suferă o serie de transformări, căpătând [stilul brâncovenesc](https://ro.wikipedia.org/wiki/Stilul_br%C3%A2ncovenesc) sau baroc românesc. Monumente reprezentative ar fi:

* [Biserica Sf. Nicolae](https://ro.wikipedia.org/wiki/Biserica_Sf._Nicolae_din_Bra%C8%99ov), primul lăcaș de cult ortodox din Brașov (din lemn – [secolul XIII](https://ro.wikipedia.org/wiki/Secolul_XIII); din piatră – [1495](https://ro.wikipedia.org/wiki/1495)): gotic, renascentist, baroc
* [Prima școală românească din Brașov](https://ro.wikipedia.org/w/index.php?title=Muzeul_%E2%80%9EPrima_%C8%99coal%C4%83_rom%C3%A2neasc%C4%83%E2%80%9D&action=edit&redlink=1) (din lemn – [secolul XIV](https://ro.wikipedia.org/wiki/Secolul_XIV); din piatră – [secolul XV](https://ro.wikipedia.org/wiki/Secolul_XV); modificări esențiale în perioada [1760](https://ro.wikipedia.org/wiki/1760) – [1761](https://ro.wikipedia.org/wiki/1761)): baroc și neobaroc
* Colegiul Național «Andrei Șaguna» ([1850](https://ro.wikipedia.org/wiki/1850)): neoclasic
* [Biserica Cuvioasa Parascheva din Groaveri](https://ro.wikipedia.org/w/index.php?title=Biserica_Cuvioasa_Parascheva_din_Groaveri&action=edit&redlink=1) ([1874](https://ro.wikipedia.org/wiki/1874) – [1876](https://ro.wikipedia.org/wiki/1876)): clasic
* Casa de pe strada Comuna din Paris, nr. 15, în stil baroc provincial. Inițial, era acoperită, pe toată suprafața exterioară, cu scene biblice pictate. Astăzi se mai păstrează doar două zone șterse, una reprezentând botezul lui Iisus Hristos.

În *[Brașovechi](https://ro.wikipedia.org/wiki/Bra%C8%99ovechi" \o "Brașovechi)*, casele sunt construite în același spirit de economie teritorială ca și cel din Cetate. Se remarcă porțile arcuite și casele tradiționale din secolul XIX. Doar câteva case au rezistat mai mult timpului, datând din secolele trecute. Predomină barocul, în stucatura celor din secolul XVIII, și Art Nouveaul, la cele din secolul următor. Se remarcă, de asemenea, monumentele:

* [Biserica Sf. Bartolomeu](https://ro.wikipedia.org/wiki/Biserica_Sf._Bartolomeu_din_Bra%C8%99ov) (prima jumătate a [secolului XIII](https://ro.wikipedia.org/wiki/Secolul_XIII), construită sub înrâurirea șantierului de la [Cârța](https://ro.wikipedia.org/wiki/C%C3%A2r%C8%9Ba,_Sibiu)): romanic de tranzitie (cistercian), care îmbină vechiul romanic cu goticul
* [Biserica Sf. Martin](https://ro.wikipedia.org/w/index.php?title=Biserica_Sf._Martin_din_Bra%C8%99ov&action=edit&redlink=1) de pe Strajă (pre [1522](https://ro.wikipedia.org/wiki/1522), probabil [secolul XIII](https://ro.wikipedia.org/wiki/Secolul_XIII); transformări la [1792](https://ro.wikipedia.org/wiki/1792)) și casa parohială (care se presupune că ar fi fost vechea primărie, cea anterioară secolului XV) (secolul XIII – XIV): gotic
* Biserica Adormirea Maicii Domnului ([1783](https://ro.wikipedia.org/wiki/1783)): baroc

În *[Blumăna](https://ro.wikipedia.org/wiki/Blum%C4%83na" \o "Blumăna)*, clădirile vechi sunt puține. Majoritatea datează de la sfârșitul secolului XIX, începutul secolului XX. Predomină, cum era de așteptat, Art Nouveaul. Se remarcă:

* Bisericile evanghelice de pe strada Iuliu Maniu, numerele 2 și 20 ([1777](https://ro.wikipedia.org/wiki/1777), respectiv [1783](https://ro.wikipedia.org/wiki/1783)), care seamănă foarte mult între ele: baroc

În zona centrală, a instituțiilor, clădirile au fost construite la începutul secolului XX, în stilul Art Nouveau și neobaroc, specific monumentelor ungurești budapestane din aceeași perioadă. Menționăm aici [Palatul Justiției](https://ro.wikipedia.org/w/index.php?title=Palatul_Justi%C8%9Biei_din_Bra%C8%99ov&action=edit&redlink=1) (Prefectura), [Palatul Poștei](https://ro.wikipedia.org/w/index.php?title=Palatul_Po%C8%99tei_din_Bra%C8%99ov&action=edit&redlink=1), [Palatul Finanțelor](https://ro.wikipedia.org/w/index.php?title=Palatul_Finan%C8%9Belor_din_Bra%C8%99ov&action=edit&redlink=1) (Primăria), [Palatul Soarelui](https://ro.wikipedia.org/w/index.php?title=Palatul_Soarelui_din_Bra%C8%99ov&action=edit&redlink=1), [Vila Czell](https://ro.wikipedia.org/w/index.php?title=Vila_Czell_din_Bra%C8%99ov&action=edit&redlink=1), [Rectoratul](https://ro.wikipedia.org/w/index.php?title=Rectoratul_din_Bra%C8%99ov&action=edit&redlink=1).

***Cel mai mare arhitect al brasovului.***

 Nicolae Taric, membru fondator al Ordinului Arhitectilor din Romania - organizatia profesionala a arhitectilor - si membru permanent in Consiliul National, locuieste si isi desfasoara activitatea in Brasov, Romania. Este totodata membru activ al Registrului Urbanistilor Romani si al Uniunii Arhitectilor din Romania.

Promoveaza constant arhitectura de calitate, participa in dezbaterile de specialitate, la expozitii si in concursuri de proiectare.

Dupa ce a absolvit, in 1976, Universitatea "Ion Mincu" din Bucuresti, a lucrat ca arhitect-sef la Institutul de Proiectare Brasov, din 1982 pana in 1991. Dupa schimbarea de regim politic, in 1990 a infiintat **ADA Agentia de Arhitectura si Design** care, in cativa ani, a devenit unul dintre cele mai   
mari birouri de proiectare din regiune, semnand proiecte de la sedii de banca, cladiri de birouri, sedii de productie si cercetare, pana la hoteluri si cladiri de locuinte, multe dintre ele fiind premiate in concursuri locale si nationale. Intre timp a urmat sesiuni de specializare in Franta si Statele Unite ale Americii, dobandind expertiza profesionala in managementul investitiilor publice, in optimizare de costuri si timp in constructii etc.   
    
Incepand cu 2006 este presedintele filialei Brasov-Covasna-Harghita a Ordinului Arhitectilor din Romania.